മഹാമാരികളെ നേരിടാന് സമഗ്രമായ ഇടപെടല് അനിവാര്യം ആരോഗ്യ മന്ത്രി ദോഹ: കോവിഡ് പോലെയുള്ള മഹാമാരികളുടെ വെല്ലുവിളികളെ ഫലപ്രദമായി നേരിടുന്നതിന് കൂട്ടായ പരിശ്രമങ്ങളും ഇടപെടലുകളും അനിവാര്യമാണെന്ന് പൊതുജനാരോഗ്യ മന്ത്രി ഡോ.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഹനാന് മുഹമ്മദ് അല് കുവാരി.ശാസ്ത്ര തത്ത്വങ്ങളുടെയും സമഗ്ര ആരോഗ്യ പരിരക്ഷ നയങ്ങളുടെയും അടിസ്ഥാനത്തിലുള്ള സമഗ്ര സര്ക്കാര് സമീപനമാണ് മഹാമാരികളെ നേരിടുന്നതില് സ്വീകരിക്കേണ്ടതെന്നും ഡോ. ഹനാന് അല് കുവാരി വ്യക്തമാക്കി. സമഗ്രവും ശക്തവും സര്വ സജ്ജവുമായ ആരോഗ്യ സംവിധാനവും, ഇവയുടെ മികച്ച നിര്വഹണവും നിരവധി ജീവനുകളാണ് രക്ഷപ്പെടുത്തിയതെന്നും അതോടൊപ്പം നമ്മുടെ രാജ്യത്തിെന്റ സാമ്ബത്തിക വ്യവസ്ഥ സ്ഥിരതയോടെ നിലനില്ക്കുന്നുവെന്നും ആരോഗ്യ മന്ത്രി ചൂണ്ടിക്കാട്ടി. നാഷനല് അക്കാദമീസ് ഓഫ് സയന്സ്, എന്ജിനീയറിങ് ആന്ഡ് മെഡിസിന് സംഘടിപ്പിച്ച വെബിനാറില് മുഖ്യ പ്രഭാഷണം നടത്തുകയായിരുന്നു അവര്. മഹാമാരിക്കാലത്തെ അനുഭവങ്ങളില്നിന്ന് പാഠമുള്ക്കൊണ്ട് കോവിഡിനു ശേഷം ചില രാജ്യങ്ങളിലെ ആരോഗ്യ സംവിധാനങ്ങള് കൂടുതല് ശക്തമാകേണ്ടതുണ്ടെന്നും അതിനനുസരിച്ച് ഭാവി പരിപാടികള് ആസൂത്രണം ചെയ്യേണ്ടതുെണ്ടന്നും അവര് ആവശ്യപ്പെട്ടു. എല്ലാ മേഖലകളില്നിന്നുമുള്ള കൂട്ടായ പരിശ്രമങ്ങളും അതിെന്റ ഫലങ്ങളും, നമ്മുടെ ആരോഗ്യ സംവിധാനം വെല്ലുവിളികള് നേരിടുന്നതിന് സജ്ജമാണെന്നതിനുള്ള തെളിവാണെന്നും അവര് വ്യക്തമാക്കി.